Alates maikuust on Lõuna- ja Kesk-Euroopa inimesi ärevil hoidnud väidetavalt toiduainete kaudu leviv e-koli eriti ohtlik bakter. See on nõudnud kümnete inimeste elu ja seadnud ohtu paljude sealsete inimeste tervise. Tekkinud olukord on äratanud inimestes ohutunde, mis on vähendanud köögivilja tarbimist kogu Euroopas, nii ka Eestis. Julgeme Eesti veterinaar- ja toiduameti andmetele tuginedes kinnitada, et köögiviljade proovidest ei ole e-koli bakterit leitud  ja Eestis müüdavad aiasaadused on tarbijatele ohutud.